

**ROKIŠKIO RAJONO SAVIVALDYBĖS TARYBA**

**SPRENDIMAS**

**DĖL ROKIŠKIO RAJONO SAVIVALDYBĖS BIUDŽETO 2021 METAMS**

**PATVIRTINIMO**

2021 m. vasario 26 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 15 punktu, Lietuvos Respublikos biudžeto sandaros įstatymo 26 straipsnio 4 dalimi, Lietuvos Respublikos 2021 metų valstybės biudžeto ir savivaldybių biudžetų finansinių rodiklių patvirtinimo įstatymu, Rokiškio rajono savivaldybės administracijos direktoriaus 2006 m. liepos 3 d. įsakymu Nr. AV-466 ,,Dėl Rokiškio rajono savivaldybės biudžeto projekto rengimo tvarkos“, Rokiškio rajono savivaldybės taryba n u s p r e n d ž i a :

1. Patvirtinti Rokiškio rajono savivaldybės biudžeto pajamas 2021 metams –

**33 667,109 tūkst**. **eurų** (1, 2 ,3 priedai), iš jų :

**21 083,238**  **tūkst. eurų** – mokesčiai ir pajamos;

**12 583,871 tūkst. eurų** – dotacijos.

2. Patvirtinti Rokiškio rajono savivaldybės biudžeto asignavimus 2021 metams –**33 667,109 tūkst. eurų** pagal asignavimų valdytojus ir programas (4, 5, 6 priedai), iš jų :

**12 583,871 tūkst. eurų** – valstybės biudžeto tikslinėms funkcijoms vykdyti (4, 5, 6 priedai);

**1 300,238 tūkst. eurų** – specialiųjų programų lėšos (4, 5 priedai);

**125,0 tūkst. eurų**– Aplinkos apsaugos rėmimo specialioji programa (4, 5 priedai)**.**

3. Patvirtinti Rokiškio rajono savivaldybės administracijos ir biudžetinių įstaigų darbo užmokesčio fondą 2021 metams **–22,483,222**  **tūkst. eurų.**

4. Patvirtinti 2021 metais savivaldybės planuojamų vykdyti projektų, finansuojamų iš Europos Sąjungos ir kitų fondų paramos, sąrašą (8 priedas).

5. Patvirtinti **1 267,63168 tūkst. eurų** asignavimų iš apyvartinių lėšų 2021 m. sausio 1 d. likučio pagal pajamų rūšis ir **185,88588 tūkst. eurų** asignavimų iš skolintų lėšų (7 priedas).

6. Sprendimo 4 ir 5 prieduose dalį paskirstytų mokymo lėšų valdymui ir švietimo pagalbai naudoti pagal 9 priedą.

8. Įpareigoti Rokiškio rajono savivaldybės asignavimų valdytojus:

8.1. per 7 darbo dienas po Rokiškio rajono savivaldybės biudžeto patvirtinimo sudaryti ir patvirtinti savo ir pavaldžių įstaigų programų sąmatas pagal funkcinės ir ekonominės klasifikacijos kodus ir pateikti Rokiškio rajono savivaldybės administracijos Finansų skyriui;

8.2. išlaidas vykdyti pagal patvirtintas sąmatas, numatyti reikiamus asignavimus 2021 m. sausio 1 d. esamiems įsiskolinimams už suteiktas paslaugas, atliktus darbus ir įsigytas prekes padengti;

8.3. užtikrinti, kad 2021 m. gruodžio 31 d. esantis įsiskolinimas būtų ne didesnis už 2021 m. sausio 1d.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Rokiškio rajono savivaldybės tarybai

**ROKIŠKIO RAJONO SAVIVALDYBĖS TARYBOS SPRENDIMO PROJEKTO**

**„DĖL ROKIŠKIO RAJONO SAVIVALDYBĖS 2021 METŲ BIUDŽETO PATVIRTINIMO“ AIŠKINAMASIS RAŠTAS**

**Sprendimo projekto tikslas ir uždaviniai.** Parengto sprendimo projekto tikslas – patvirtinti 2021 m. savivaldybės biudžetą.

**Šiuo metu esantis teisinis reglamentavimas.** Projektas parengtas ir teikiamas savivaldybės tarybai svarstyti ir tvirtinti, vadovaujantis LR vietos savivaldos įstatymo 16 straipsnio 2 dalies 15 ir 17 punktais, Lietuvos Respublikos biudžeto sandaros įstatymo 26 straipsnio 4 dalimi, Lietuvos Respublikos 2021 metų valstybės biudžeto ir savivaldybių biudžetų finansinių rodiklių patvirtinimo įstatymu, valstybės institucijų ir įstaigų teisės aktais apie 2021 m. savivaldybei planuojamas valstybės biudžeto specialiųjų tikslinių dotacijų ir kitų dotacijų sumas, atsižvelgiant į Rokiškio rajono strateginio veiklos plano 2021 metų programų projektuose planuojamus asignavimus bei Rokiškio rajono savivaldybės tarybos 2011-11-18 sprendimu Nr. TS-15.195 „Dėl Rokiškio rajono savivaldybės biudžeto rengimo, vykdymo, asignavimų administravimo ir atskaitomybės tvarkos aprašo patvirtinimo“.

**Sprendimo projekto esmė.**

**PAJAMOS**

Savivaldybės biudžeto pajamos planuojamos vadovaujantis Lietuvos Respublikos 2021 metų valstybės biudžeto ir savivaldybių biudžetų finansinių rodiklių patvirtinimo įstatymu (toliau – Rodiklių įstatymas), kurio 6 priede savivaldybei numatomas finansinis rodiklis – prognozuojamos pajamos – 18 966 tūkst. eurų, iš jų: 17 796 tūkst. eurų – gyventojų pajamų mokestis (toliau – GPM). Prognozuojamu gauti pajamų rodikliu savivaldybė vadovaujasi rengdama biudžetą ir keisti jo negali. Skaičiuojant šį rodiklį, neįskaitomos savivaldybės biudžetinių įstaigų pajamos, vietinės rinkliavos, pajamos iš turto realizavimo bei pajamos pagal Savivaldybių aplinkos apsaugos rėmimo specialiosios programos įstatymą.

Pagrindinis rodiklis, lemiantis savivaldybių biudžetų pajamų apimtį, yra įstatymu

tvirtinama GPM dalis (procentais), tenkanti savivaldybių biudžetams. 2021 metams savivaldybių biudžetams patvirtinta 48,19 proc. GPM įplaukų nuo visų GPM įplaukų į konsoliduotus valstybės ir savivaldybių biudžetus (2020 m. patvirtinta 46,21 proc.): pastovioji dalis – 43,08 proc. (2020 m. patvirtinta – 42,84 proc.) ir kintamoji dalis – 5,11 proc. (2020 m. patvirtinta – 3,1 proc.).

Mūsų savivaldybei kintamąją GPM dalį (2851 tūkst. eurų) sudaro:

1. 2018-2020 m. sumos kintamajai GPM daliai apskaičiuoti (2180 tūkst. eurų).
2. 2021 m. išlaidų pokyčiams kompensuoti dėl Seimo ir Vyriausybės priimtų sprendimų (671 tūkst. eurų):
3. valstybės ir savivaldybių įstaigų darbuotojų darbo apmokėjimo įstatymui

laipsniškai įgyvendinti – 128 tūkst. eurų;

1. pareiginės algos (atlyginimo) baziniam dydžiui padidinti – 59 tūkst. eurų;
2. minimaliajai mėnesinei algai padidinti – 118 tūkst. eurų;
3. mokytojų, dirbančių pagal neformaliojo vaikų švietimo programas, darbui

apmokėti – 48 tūkst. eurų;

1. transporto lengvatų įstatymo 5 straipsnio pakeitimams įgyvendinti 8 tūkst. eurų
2. pagal teisės aktus savivaldybėms perduotoms įstaigoms išlaikyti- 310,0

tūkst. eurų.

2021 m. nenumatoma skirti GPM dalies verslo plėtrai skatinti.

Faktiškai įplaukusias lėšas iš GPM Valstybinė mokesčių inspekcija ne rečiau kaip du kartus per mėnesį perves savivaldybei pagal Rodiklių įstatyme patvirtintą GPM dalį (1,0405 proc.). GPM dalis (procentais) apskaičiuojama kaip savivaldybės prognozuojamos gauti GPM sumos (pastovioji ir kintamoji dalys) ir visų savivaldybių prognozuojamų pajamų iš GPM sumos santykis, išreikštas procentais.

Planuojamos 2021 m. savivaldybės biudžeto pajamos – 33 667,109 tūkst. eurų (1 sprendimo priedas), 2020 m. lėšų likučiai –1 267,63168 tūkst. eurų, skolintos lėšos –185,88488 tūkst. eurų (1 ir 7 sprendimo priedai). Visos pajamos iš mokesčių ir kitų finansavimo šaltinių – **35 120,6 tūkst. eurų**.


Iš šios sumos:

* 21 083,24 tūkst. eurų – mokesčiai ir pajamos;
* 3 529,7 tūkst. eurų – specialioji tikslinė dotacija deleguotoms funkcijoms

vykdyti;

* 7 353,8 tūkst. eurų – specialioji tikslinė dotacija – mokymo lėšos;
* 1 700,37 tūkst. eurų- kitos tikslinės dotacijos;
* 185,88 tūkst. eurų- skolintos lėšos;
* 1267,6 tūkst. eurų-laisvas lėšų likutis.

**2021 METŲ BIUDŽETO PAJAMŲ STRUKTŪRA**

****

Didžiąją dalį visų savivaldybės biudžeto pajamų – 60 proc. – sudaro surenkami mokesčiai ir pajamos. Dotacijos sudaro daugiau nei trečdalį – 34,8 proc., laisvas lėšų likutis – 3,6 proc. ir skolintos lėšos – neženklią dalį bendrose pajamose-0,5 proc.

**SAVIVALDYBĖS PROGNOZUOJAMOS PAJAMOS PAGAL ĮSTATYMĄ**

**2020-2021M.**

Sumos- tūkst.eurų

|  |  |  |  |  |  |
| --- | --- | --- | --- | --- | --- |
| Eil.Nr. | Pajamų funkcijos |  | 2021m. planas | nukrypimas 2021m.lyginant su 2020m. | % |
| 2020 m.planas |
|  |  |  |
| **VALSTYBĖS FUNKCIJOS-DOTACIJOS** | | | | | |
| 1 | **Valstybės deleguotoms funkcijoms vykdyti** | **3274,916** | **3529,698** | **254,782** | **107,8** |
| 2 | **Mokymo lėšos** | **6707,6** | **7353,8** | **646,2** | **109,6** |
| 3 | **Ūkio lėšos mokykloms, turinčioms mokinių su specialiaisiais poreikiais Rokiškio pagrindinei mokyklai** | **121,3** | **122,2** | **0,9** | **100,7** |
| 4 | **Rokiškio suaugusiųjų ir jaunimo mokymo centro VšĮ Rokiškio psichiatrijos ligoninės Psichosocialinės reabilitacijos skyriaus suaugusiųjų klasės** | **0,8** | **0,8** | **0** | **100,0** |
| 5 | **Lėšos iš valstybės biudžeto, skirtos mokytojų, dirbančių pagal neformaliojo vaikų švietimo programas, darbo apmokėjimui** | **31,5** |  | **-31,5** | **0,0** |
| 6 | **Lėšos skaitmeninio ugdymo plėtrai** |  | **83** | **83** |  |
| 8 | **Kultūros darbuotojų darbo užmokesčiui didinti** |  | **34** | **34** |  |
| 9 | **Viešajai bibliotekai dokumentams įsigyti** |  | **32,741** | **32,741** |  |
|  | **Neformaliam vaikų švietimui** |  | **143** | **143** |  |
| 10 | **Akredituotai vaikų dienos socialinei priežiūrai organizuoti , teikti ir administruoti** |  | **112,3** | **112,3** |  |
| 11 | **Daugiafunkcinės salės Rokiškio m. Taikos g.21A statybai (VIP)** |  | **160** | **160** |  |
| 12 | **Rokiškio rajono melioracijos statinių rekonstrukcijai (VIP)** |  | **737** | **737** |  |
| 13 | **Tikslinės lėšos J.Tūbelio progimnazijos pastatui modernizuoti** | **93** |  | **-93** |  |
| 14 | **Dotacija savivaldybės vykdomų projektų nuosavai daliai finansuoti** | **19,1826** |  | **-19,1826** |  |
| 15 | **Kelių priežiūros ir plėtros programa** | **1955** |  | **-1955** |  |
| 16 | **ES lėšos neformaliojo vaikų švietimo paslaugų plėtrai** | **63,56002** |  | **-63,56002** |  |
| 17 | **Pagal teisės aktus savivaldybei perduotai įstaigai išlaikyti** |  | **210,3** | **210,3** |  |
| 18 | **Lėšos konsultacijoms mokiniams, patiriantiems mokymosi sunkumų** |  | **11,032** | **11,032** |  |
| 19 | **Socialinių paslaugų kolektyvinės sutarties įsipareigojimams įgyvendinti** |  | **54** | **54** |  |
| Eil.Nr. | Pajamų funkcijos |  | 2021m. planas | nukrypimas 2021m.lyginant su 2020m. | % |
|  |  | 2020 m.planas |  |  |  |
|  | | | | | |  |  |  |  |  |
| 21 | **Gyventojų pajamų mokestis iš viso** | **17508** | **17796** | **288** | **101,6** |
| 22 | **Kitos pajamos iš viso: (23+..+30)** | **1152** | **1170** | **18** | **101,6** |
| 23 | -žemės mokestis | **550** | **600** | **50** | **109,1** |
| 24 | -nekilnojamojo turto mokestis | **265** | **260** | **-5** | **98,1** |
| 25 | -paveldimo ir dovanojamo turto mokestis | **10** | **10** | **0** | **100,0** |
| 26 | -dividendai | **30** | **10** | **-20** | **33,3** |
| 27 | - žemės nuomos mokestis | **250** | **245** | **-5** | **98,0** |
| 28 | -valstybės rinkliava | **32** | **30** | **-2** | **93,8** |
| 29 | - pajamos iš baudų ir konfiskacijos | **10** | **10** | **0** | **100,0** |
| 30 | - kitos pajamos | **5** | **5** | **0** | **100,0** |
| 31 | **IŠ VISO PROGNOZUOJAMŲ PAJAMŲ PAGAL BIUDŽETO ĮSTATYMĄ) (21+22)** | **18660** | **18966** | **306** | **101,6** |
| 32 | Įstaigų pajamos už teikiamas paslaugas | **1411,198** | **1250** | **-161,198** | **88,6** |
| 33 | Aplinkos apsaugos rėmimo specialioji programa | **125** | **150** | **25** | **120,0** |
| 34 | Vietinės rinkliavos | **650** | **650** | **0** | **100,0** |
| 35 | Mater.ir nemater.turto realizavimo pajamos |  | **17** | **17** |  |
| 36 | **IŠ VISO BIUDŽETO PAJAMOS SAVARANKIŠKAI FUNKCIJAI (31+32+33+34+35)** | **20846,198** | **21033** | **186,802** | **100,9** |
| 37 | **Laisvas lėšų likutis** | **1111,31074** | **1267,63168** | **156,3209** | **114,1** |
| 38 | **Skolintos lėšos** |  | **228,9** |  |  |
| **39** | **IŠ VISO PAJAMŲ (20+36+37+38)** | **34224,367** | **35113,403** | **889,0353** | **102,6** |

Pagal FM rodiklius įstaigų už teikiamas paslaugas numatyta 1250 tūkst.eurų pajamų, tačiau įstaigos pakoregavo savo planuojamas uždirbti pajamas ir į biudžeto apimtį įtraukta suma –- 1300,258 tūkst,eurų.

Lyginant su 2020 m. patvirtintomis pajamomis, 2021 m. prognozuojamos pajamos didėja 306 tūkst. eurų: GPM didėja 288 tūkst. eurų, o visos pajamos savarankiškai funkcijai didėja 186,8 tūkst. eurų. Dotacijos didėja 317 tūkst. eurų, lėšų likučiai 156,3 tūkst. eurų didesni nei buvo pernai. Šiais metais pajamose atsiranda skolintos lėšos – 185,88 tūkst. eurų-l.-d. ,,Nykštukas“ renovacijai pasiskolintos lėšos ( dalis lėšų - 43 tūkst. eurų – paskolos panaudota 2020 metais) . Kol kas nėra patvirtintos Kelių priežiūros ir plėtros programos lėšos (KPPP).

**2021 M. PLANO IR 2020M. ĮVYKDYMO MOKESČIŲ IR PAJAMŲ POKYTIS**

Sumos-tūkst. eurų



2021 m. planuojamas pajamos, palyginti su praėjusių metų įvykdytomis, didėja 989,3 tūkst. eurų. Didėjimą nulemia 1,24 mln. eurų didėjančios pajamos iš GPM. Jos sudaro net 50,8 proc. visų biudžeto pajamų( kartu su dotacijomis, skolintomis lėšomis ir laisvu lėšų likučiu). Visos kitos pajamos, palyginti su įvykdymu, arba neženkliai didėja arba neženkliai mažėja. Jų įvykdymas realus, ko negalima pasakyti apie gyventojų pajamų mokestį. 2020 metais GPM užduotis liko neįvykdyta 952,8 tūkst. eurų. Tikėtina, kad ir šiais metais užprogramuotas panašus ar netgi didesnis šių pajamų nesurinkimas, kas iš esmės ir įtakos bendrą pajamų surinkimą.

Planuojamos 2021 metų biudžeto išlaidos (kartu su apyvartos lėšomis ir skolintomis lėšomis) sudaro 35 120,62558 tūkst. eurų. Šios išlaidos paskirstomos asignavimų valdytojams ir pagal atskiras programas (sprendimo 4, 5 priedai). 2020 m. gruodžio 31d. nepanaudotų lėšų likutis (apyvartos lėšos) – 1267,168 tūkst. eurų paskirstomos pagal atskirą 7 priedą. Šiame priede taip pat paskirstomos ir skolintos lėšos – 185,88 tūkst. eurų.

Rengiant savivaldybės biudžeto projektą, buvo įvertinta tai, kad padidinta minimali mėnesinė alga, kuri nuo 2021 m. sausio 1 d. sudaro 642 eurus (2020 m. buvo 607 eurai) ir pareiginės algos (atlyginimo) bazinis dydis, kuris nuo 2021 m. sausio1 d. yra 177 eurai (2020 m. buvo 176 eurai). Taip pat nuo 2021 m. sausio 1 d. įsigaliojo Lietuvos Respublikos valstybės ir savivaldybių įstaigų darbuotojų ir komisijos narių darbo apmokėjimo įstatymas, kuriuo darbuotojams, dirbantiems pagal darbo sutartis, padidinti koeficientai.

Socialinės apsaugos ir darbo ministerija bei Kultūros ministerija savo sričių socialiniams ir kultūros darbuotojams skyrė lėšas atlyginimams didinti.

Rengiant projektą taip pat buvo įvertintos vykdomos sutartys ir savivaldybės biudžeto finansinės galimybės.

**Valstybinėms funkcijoms** planuojamos ministerijų nustatytos sumos.

**Aplinkos apsaugos rėmimo specialiajai programai** nukreipiame visas planuojamas pajamas iš mokesčio už aplinkos teršimą ir mokesčio už medžiojamų gyvūnų ir kitus gamtos išteklius.

**Mokymo lėšos.** Švietimo, mokslo ir sporto ministerija mokymo lėšos skiria priklausomai nuo sąlyginio klasių (grupių) skaičiaus ir mokinių skaičiaus einamųjų metų rugsėjo 1 d. Mokinių (su priešmokykliniu ir ikimokykliniu ugdymu) sumažėjo 151.

**Mokymo lėšos skiriamos**:

Mokykloms:

* Ugdymo planui (ugdomajai veiklai) įgyvendinti, taip pat sumokėti už ikimokyklinį ir priešmokyklinį ugdymą, finansuojamą iš mokymo lėšų.
* Kitoms išlaidoms (vadovėliams ir kitoms mokymo priemonėms, mokinių pažintinei veiklai ir prof. orientavimui, mokytojų ir kitų ugdymo procese dalyvaujančių asmenų kvalifikacijai tobulinti, IKT diegti ir naudoti).

Šias lėšas paskirsto Švietimo, mokslo ir sporto ministerija kiekvienai švietimo

įstaigai.

Savivaldybėms skiriamos šios mokymo lėšos, kurias jos pasiskirsto savo nustatyta

tvarka ugdymo reikmėms tenkinti:

* ugdymo procesui organizuoti ir valdyti;
* švietimo pagalbai mokyklose ir pedagoginę psichologinę pagalbą teikiančiose įstaigose;
* mokymosi pasiekimų patikrinimams organizuoti ir vykdyti;
* formalųjį švietimą papildančio ugdymo programoms finansuoti;
* skaitmeninio ugdymo plėtrai;
* ugdymo finansavimo poreikių skirtumams tarp mokyklų sumažinti (apskaičiuotos 2,4 proc. nuo ugdymo planui skirtų lėšų – 135,777 tūkst. eurų). 56,592 tūkst. eurų šių lėšų paskirstyta mokykloms dėl mokytojų koeficientų didesnių už vidutinius; 26 tūkst. eurų skirta mokymui namuose, 39,067 tūkst. eurų švietimo pagalbai mokyklose, kadangi neužtenka mokykloms paskaičiuotų lėšų; 10 tūkst. eurų papildomai skirta Pedagoginei-psichologinei tarnybai, 4,118 tūkst. eurų papildomai skirta mokymosi pasiekimų patikrinimams organizuoti ir vykdyti;

Iš Savivaldybės biudžeto mokykloms (be darželių) švietimo pagalbai papildomai

skiriama 85 tūkst. eurų, valdymui ir administravimui – 64,507 tūkst. eurų, kadangi nepakanka valstybės skiriamų mokymo lėšų.

**Specialioji dotacija** mokiniams, turintiems specialiųjų ugdymosi poreikių**,** skiriama Rokiškio pagrindinei mokyklai ūkio lėšoms (122,2 tūkst. Eur) ir VšĮ Rokiškio psichiatrijos ligoninės psichosocialinės reabilitacijos skyriaus suaugusiųjų klasėms finansuoti (0,8 tūkst. Eur).

**Savarankiškoji funkcija.** Dalis savarankiškajai funkcijai skirtų pajamų – tikslinės paskirties. Tai mokestis už taršą ir už gamtos išteklių naudojimą – 125 tūkst. eurų, įstaigų pajamos už teikiamas paslaugas – 1300,258 tūkst. eurų, dalis vietinės rinkliavos –PRATC už atliekų tvarkymą –-590,0 tūkst. eurų

Biudžeto išlaidos savarankiškai funkcijai paskirstomos įstaigoms:

- darbo užmokesčiui paskaičiavus pastoviosios dalies poreikį pagal2021 m. sausio 1 d. įsigaliojusį Lietuvos Respublikos valstybės ir savivaldybių įstaigų darbuotojų ir komisijos narių darbo apmokėjimo įstatymą ir siūloma skirti 97 proc. paskaičiuoto poreikio. Pridedama kintamai daliai 5 proc. visiems, 12 proc. kintama dalis švietimo įstaigų vadovams, seniūnijoms lėšos darbo užmokesčiui koreguojamos dėl kultūros darbuotojų atlyginimų išlyginimo;

**-** kitiems prekių ir paslaugų straipsniams skiriama 95 proc. 2020 m. skirtų lėšų. 2020 metais įstaigos nemažai lėšų sutaupė dėl karantino, kas leido 2020 metų gruodžio mėn. sąskaitas apmokėti 2020 metais. Realiai didžiajai daugumai ūkinių išlaidų 2021 metams lėšų reiks 11 mėnesių. Taigi manome, kad skiriamų asignavimų turi užtekti 2021 metams.

Papildomai skiriama švietimo įstaigoms pastatų apsaugos ir priešgaisrinės signalizacijos įrengimui – 166,3 tūkst. eurų. Planuojama įrengti apsaugos ir (ar) priešgaisrinės signalizacijos sistemas Juozo Tumo-Vaižganto gimnazijos ,,Romuvos“ padalinyje, Juozo Tūbelio progimnazijoje, Obelių gimnazijoje, Senamiesčio progimnazijoje, Juodupės gimnazijoje, m.-d. ,,Ąžuoliukas“, m.-d. ,,Ąžuoliukas“ Kavoliškio sk., l.-d. ,,Pumpurėlis“, Kamajų gimnazijoje bei Rokiškio pagrindinėje mokykloje. Dalis įstaigų šias sistemas įsirengė jau 2020 metais, kas leido sutaupyti sargų darbo užmokestį.

Juodupės l.-d. 19,5 tūkst. Eur siūloma skirti pastato dalies avarinės būklės šalinimui.

Juozo Tumo-Vaižganto gimnazijai siūloma skirti 20 tūkst. Eur gamtos mokslų laboratorijai įrengti.

Gana ženklią dalį įvairių priemonių vykdo savivaldybės administracijos struktūriniai padaliniai – skyriai. Šių skyrių vykdomoms priemonėms pozicijos aptartos darbo

grupėje ir suderintos su atitinkamų skyrių vedėjais. Konkrečiai skyrių vykdomos savarankiškos funkcijos priemonės ir joms siūlomos skirti lėšos matyti žemiau patektoje lentelėje.

|  |  |  |  |  |  |
| --- | --- | --- | --- | --- | --- |
| **Savivadybės administracijos skyrių lėšų poreikis savarankiškai funkcijai 2021 m. su numatomu skyrimu** | | | | | |
|  |  |  |  |  | tūkst.eurų |
|  |  |  |  |  |  |
| Eil. Nr. | Asignavimų valdytojo pavadinimas | Skirta 2020 m. | Prašoma 2021 m. | Numatoma skirti 2021m. (sprendimo 4,5 priedai) | Pastabos |
| **1.** | **SAVIVALDYBĖS ADMINISTRACIJA** | **129,0** | **86,9** | **86,9** |  |
| 1.1. | Savivaldybės kitos išlaidos | 80,0 | 70,9 | 70,9 |  |
| 1.2. | Administracijos direktoriaus rezervas | 1,0 | 1,0 | 1,0 |  |
| 1.4 | Automobiliams seniūnijų soc. darbuotojams | 36,0 |  |  | išnuomoti 2020m. |
| 1.5 | Jaunimo politikos įgyvendinimo programa | 12,0 | 15,0 | 15,0 |  |
| **2.** | **SOCIALINĖS PARAMOS IR SVEIKATOS SK.** | **2326,3** | **2170,3** | **1764,215** |  |
| 2.1. | Socialinė parama (savarank.f-ja) | 1539,6 | 1539,6 | 1200,0 |  |
| 2.2. | Socialinė parama (vienkartinės pašalpos) | 50,0 | 60,0 | 50,0 |  |
| 2.3. | Slauga pagal socialines indikacijas | 30,0 | 30,0 | 30,0 |  |
| 2.4. | Parapijos senelių namų finansavimas | 55,0 | 84,0 | 70,0 |  |
| 2.5. | Asmenų patalpinimas į stacionarias globos įstaigas | 300,0 | 150,0 | 130,0 |  |
| 2.6. | Kompensacijos už šildymą ir vandenį | 247,2 | 206,7 | 170,0 |  |
| 2.7. | Socialinė parama mokiniams - nemokamas maitinimas | 2,0 | 5,0 | 5,0 |  |
| 2.8. | VšĮ Rokiškio rajono ligoninė (lizingas) | 30 |  |  | išmokėtas |
| 2.9. | Socialinės reabilitacijos paslaugų neįgaliesiems projekto įgyvendinimas | 17,0 | 17,0 | 17,0 |  |
| 2.10. | Būsto pritaikymas neįgaliesiems | 5,0 | 5,0 | 5,0 |  |
| 2.11. | Gydytojų rezidentūros studijų kompensavimo fondas | 6,1 |  |  | įtraukta 2,15pozicijoje |
| 2.12. | Parama šeimynoms, globėjams ir daugiavaikėms šeimoms | 20,0 | 10,0 | 10,0 |  |
| 2,13. | Katalėjos šeimynai - pagalbos pinigai | 18,0 | 19,0 | 19,0 |  |
| 2.14. | Mirusių asmenų palaikų ekspertiniams tyrimams nuvežimo išlaidoms | 6,1 | 7,0 | 7,0 |  |
| 2.15. | Finansinė parama atvykstantiems gydytojams ir rezidentams |  | 16,0 | 21,215 |  |
| 2.16. | Vaikų dienos centrų dalinis finansavimas | 0,300 | 21,0 | 21,0 | savivaldybės dalis, valstybės biudžeto skirta 112,3 tūkst. eurų |
| 2.17. | Asmens higienos paslaugos kompensavimas |  |  | 9,0 | vykdyti savivaldybės tarybos sprendimui |
| **3.** | **TURTO VALDYMO IR ŪKIO SKYRIUS** | **237,7** | **380,1** | **340,1** |  |
| 3.1 | Nekilnojamo turto įregistravimo dokumentų tvarkymui | 10,0 | 10,0 | 10,0 |  |
| 3.2 | Lengvatinio keleivių pervežimo išlaidų kompensavimas | 55,0 | 60,0 | 50,0 |  |
| 3.3 | Kompensacijos už liftų naudojimą | 0,1 | 0,1 | 0,1 |  |
| 3.4 | Nuostolingų maršrutų išlaidų kompensavimas | 82,6 | 160,0 | 160,0 | padidėję nuostoliai dėl COVID |
| 3.5 | Nuostolių kompensavimas pagal skolos grąžinimo grafiką | 80,0 | 80,0 | 80,0 | pagal tarybos sprendimą |
| 3.6 | Socialinių būstų remontui | 10,0 | 70,0 | 40,0 | nukreipiamos gautos lėšos už parduotą socialinį būstą |
| **4.** | **STATYBOS IR INFRASTRUKTŪROS SKYRIUS** | **909,365** | **2174,25** | **943,5** |  |
| 4.1 | Kapitalo investicijos ir ilgalaikio turto remontas | 295,0 | 1274,25 | 300,0 |  |
| 4.2 | Projektų administravimas | 5,0 | 5,0 |  |  |
| 4.3 | Subsidijos gamintojams už šiluminę energiją | 156,8 | 177,0 | 130,0 |  |
| 4.4 | Dotacija savivaldybės vykdomų projektų nuosavai daliai finansuoti | 19,183 |  |  | lėšos bus tikslinamos metų eigoje |
| 4.5 | Kelių priežiūros programa | 50,0 | 50,0 | 50,0 | savivaldybės dalis, KPPP lėšos dar neskirtos |
| 4.6 | Seniūnijų garvių apšvietimo atnaujinimui | 42,0 | 40,0 | 42,0 |  |
| 4.7 | Juozo Tūbelio progimnazijos pastatui modernizuoti | 93,0 |  |  |  |
| 4.8 | Savivaldybės vykdomiems projektams prisidėti | 248,382 | 600,0 | 400,0 | visa suma bus finansuojama iš laisvo lėšų likučio ( sprendimo 7 priedas) |
| 4.9 | Įgyvendintų projektų priežiūrai |  | 25,0 |  | lėšos įskaičiuotos seniūnijų sąmatose |
| 4.10 | Daugiabučių namų bendrijų rėmimo fondas |  | 3,0 | 1,5 |  |
| 4.11. | Dalyvaujamajam biudžetui |  |  | 20,0 | nauja pozicija |
| **5.** | **STRATEGINIO PLANAVIMO IR INVESTICIJŲ SKYRIUS** | **125,0** | **240,5** | **125,0** |  |
| 5.1 | Europos ir kitų fondų, projektams dalinai finansuoti | 40,0 | 130,0 | 45,0 |  |
| 5.2 | Investiciniams projektams, galimybių studijoms ir kitiems dokumentams rengti | 15,0 | 15,5 | 10,0 |  |
| 5.3 | Smulkaus ir vidutinio verslo rėmimo fondas | 70,0 | 70,0 | 70,0 |  |
| 5.4. | Savivaldybės strateginio ilgalaikio plėtros plano rengimo paslaugos |  | 25,0 |  |  |
| **6.** | **ARCHITEKTŪROS IR PAVELDOSAUGOS SKYRIUS** | **632,8** | **681,80** | **680,80** |  |
| 6.1 | Paveldosaugos komisijos veiklos programa | 1,4 | 2,0 | 1,4 |  |
| 6.2 | Laisvės kovų įamžinimo komisijos darbų programa | 1,4 | 2,0 | 1,4 | Konservatorių frakcijos siūlymas skirti 2,0 tūkst. eurų |
| 6.3 | Žemės sklypų kadastrinių matavimų atlikimas ir kitos paslaugos | 6,0 | 33,0 | 33,0 | šios pozicijos bus vykdomos per 2 priemones-6.3 ir 6.6 |
| 6.4 | Žemės sklypų, esančių Rokiškio rajono savivaldybės teritorijoje, paėmimo visuomenės poreikiams sąnaudų ir naudos analizė | 4,0 |  |  |
| 6.5 | Žemės sklypų formavimo ir pertvarkymo projektų ir topografinių planų parengimas | 10,0 |  |  |
| 6.6 | Rokiškio rajono teritorijos ir Rokiškio miesto teritorijos bendrųjų ir detaliųjų planų parengimas |  | 54,8 | 30,0 |
| 6.7 | Religinių pastatų remontui dalinai prisidėti | 15,0 |  | 15,0 |  |
| 6.8 | Beglobių gyvūnų priežiūra | 10,0 |  | 10,0 |  |
| 6.9 | PRATC už atliekų tvarkymą | 585,0 | 590,00 | 590,00 |  |
| **7.** | **FINANSŲ SKYRIUS** | **173,200** | **501,740** | **34,425** |  |
| 7.1 | Dotacijos grąžinimas | 23,200 | 33,740 | 33,740 |  |
| 7.2 | Paskolų grąžinimas ir aptarnavimas | 150,000 | 468,0 | 0,7 | 297,49 tūkst. eurų bus finansuojama iš laisvo lėšų likučio ( sprendimo 7 priedas) |
| **8.** | **ŽEMĖS ŪKIO SKYRIUS** | **82,0** | **70,0** | **70,0** |  |
| 8.1 | Kaimo programa | 70,0 | 70,0 | 70,0 |  |
| 8.2 | Melioracijos darbams naujai formuojamame Kriaunų kapinių išplėtimo sklype | 12,0 |  |  | darbai įvykdyti |
| **9.** | **ŠVIETIMO IR SPORTO SKYRIUS** | **761,216** | **934,725** | **266,522** |  |
| 9.1 | Vaikų ir jaunimo socializacijos programa | 20,0 | 30,0 | 20,0 |  |
| 9.2 | Nusikalstamų veikų prevencijos ir kontrolės programa | 1,0 | 1,0 | 1,0 |  |
|
| 9.3 | Lengvatinio keleivių pervežimo išlaidų kompensavimas | 365,216 | 500,0 | 113,8 | 168,6 tūkst. eurų bus finansuojama iš laisvo lėšų likučio ( sprendimo 7 priedas) |
| 9.4 | Maisto atliekų utilizavimui | 4,7 | 5,0 | 5,0 |  |
| 9.5 | Suaugusiųjų neformalaus ugdymo programoms finansuoti | 2,0 | 2,0 | 2,0 |  |
| 9.6. | Švietimo įstaigų vadovų lyderystės ir vadybinių kompetencijų stiprinimui |  | 4,425 | 4,425 |  |
| 9.7. | Pedagoginė grupė | 3,3 | 3,3 | 3,3 |  |
| 9.8. | Mokinių pavėžėjimui tėvų nuosavu transportu | 13,0 | 13,0 | 10,0 |  |
| 9.9. | Darželiams, mokykloms - įrangai įsigyti, higienos reikalavimų vykdymui | 20,0 | 20,0 | 20,0 |  |
| 9.10. | Mokyklinių autobusų remontui | 30,0 |  | 20,0 |  |
| 9.11. | Kompiuterinių technologijų atnaujinimui | 20,0 | 30,0 | 20,0 |  |
| 9.12. | Lauko aikštelių ikimokyklinėse įstaigose atnaujinimui ir darbo vietų įvertinimui | 20,0 | 20,0 | 25,0 |  |
| 9.13. | Sporto nevyriausybinių organizacijų projektų finansavimas | 4,0 | 4,0 | 4,0 |  |
| 9.14. | ~~Rajono reprezentacinių sporto renginių programa~~ Respublikinių ir tarptautinių renginių finansavimas | 17,0 | 17,0 | 17,0 | 2 renginiai: Samsonas Rally Rokiškis ir Europos tinklinio čempionatas Velykalnyje. Patvirtinti 2020-11-27 sprendimu Nr.TS-298 |
| 9.15. | Talentingų žmonių rėmimo programa | 1,0 | 2,0 | 1,0 | Konservatorių frakcijos siūlymas skirti 2,0 tūkst. eurų |
| **10.** | **KOMUNIKACIJOS IR KULTŪROS SKYRIUS** | 120,0 | 141,5 | 124,250 |  |
| 10.1. | Rajoną reprezentuojančių meno objektų miesto erdvėse priežiūros (restauravimo) finansavimas | 2,5 |  |  |  |
| 10.2. | Tarptautinis bendradarbiavimo veiklų finansavimas ir organizavimas | 25,0 | 16,0 | 11,0 | 3500 eurų delegacijų priėmimui, ryšiams su ambasadomis ir delegacijų išvykoms (III-IV ketv.); 1500 eurų tradiciniam Rumunijos ambasados koncertui Ilzenberge organizuoti; 3000 eurų veiklai Douzelage organizacijoje, nario mokesčiui ir "Europa piliečiams" projekto veikloms įgyvendinti; 3000 eurų veiklai Baltijos miestų sąjungoje, nario mokesčiui ir veiklai komitetuose; |
| 10.3. | Rajono renginių finansavimas | 58,0 | 62,250 | 56,0 | 2020-11-27 sprendimu Nr.TS-298 patvirtintas prioritetinių rajono renginių sąrašas, atrinktas konkurso būdu. Visų renginių lėšos, sumažinus planuotą sumą mažinamos procentaliai, šiuo metu jau aišku, kad mažinsime 10 proc. Renginiai įvyks. Tik 3 iš 27 renginių vyksta I ketv., Sausio 13-oji jau įvyko, Vasario 16-oji paruošta, Kovo 11-oji suplanuota, atlikti užsakymai. Užgavėnių renginio organizatorius atsisakė (500 eurų). II ketv. teatrų festivalis "Vaidiname žemdirbiams" planuojamas balandžio mėn. Jei prireiks, bus iškeltas į III ketv. Visi kiti renginiai prasideda nuo gegužės mėn. pabaigos. Daugiausia renginių vyks rugpjūčio-gruodžio mėn. |
| 10.4. | Nevyriausybinių organizacijų projektų finansavimas | 4,0 | 4,0 | 4,0 | Konkursas, kuriame dalyvauja kultūros NVO, bendruomenės; Vieno projekto suma - iki 700 eurų |
| 10.5. | Leidybos ir komunikacijos priemonių finansavimas | 19,0 | 15,0 | 30,0 | iš jų: 15000 eurų prekės ženklo ir savivaldybės simbolikos naudojimo vadovo parengimui; 10500 eurų leidybos konkurso paraiškoms, 1500 eurų reprezentacinio leidinio "Prie Nemunėlio" kofinansavimui, 3000 eurų leidybos parengiamiesiems darbams, reprezentacinių leidinių gamybai |
| 10.6. | Lietuvos moksleivių dainų šventei pasirengti | 3,0 | 8,0 |  |  |
| 10.7. | Kaimo kultūrinės veiklos finansavimas | 7,0 | 20,5 | 10,0 | **9000** eurų lėšos skiriamos 9 seniūnijų ir 2 UDC kultūrinei veiklai visiems kalendoriniams metams, nuo 300 iki 2100 eurų atsižvelgiant į gyventojų sk., kolektyvų sk., renginių masiškumą; **1000** eurų LATGA mokesčiams |
| 10.8. | Savanorių karių kapų priežiūrai | 1,5 | 1,5 |  | 1,5 tūkst. eurų bus finansuojama iš 10.10 pozicijos |
| 10.9. | Kultūrinės veiklos sklaidos ir kokybės gerinimo finansavimas |  | 7,250 | 7,3 | 6000 eurų lėšos skiriamos Kultūros ir meno sklaido už rajono ribų ir užsienyje konkursui. Skelbti planuojama gegužės mėn. sklaidą vykdyti - liepos-gruodžio mėn.; 1300 eurų viso rajono kultūros specialistų ir kultūros NVO kvalifikacijos tobulinimo metodinei dienai organizuoti (lektorių atlygis) |
| 10.10. | Etninės kultūros, istorijos ir tautinės atminties išsaugojimo veiklų finansavimas ir organizavimas |  | 7,0 | 6,0 | 1500 eurų savanorių kapų priežiūrai; 1500 eurų etninės kultūros ir istorinės atminties iniciatyvoms remti; 3000 eurų kofinansavimas dalyvaujant LNKC tautinių kostiumų programoje |
|  | **IŠ VISO:** | **5376,581** | **7240,3** | **4435,712** |  |

Biudžeto išlaidose( 4 priedas) darbo užmokestis sudaro 22 483,222 tūkst. eurų, arba 64 proc. visų išlaidų. 2020 m. šios išlaidos sudarė 20555,211 tūkst. eurų, arba 60,2 proc. visų išlaidų. Palyginti su 2020 metais, darbo užmokesčio **augimas sudaro 1928,011 tūkst. eurų,** arba 9,3 proc. Tai įtakojo minimalios mėnesinės algos, bazinio dydžio padidinimas bei valstybės ir savivaldybių įstaigų darbuotojų ir komisijos narių darbo apmokėjimo įstatymas. Tačiau atskirose šakose šis augimas skirtingas.

2021 metais savivaldybė, biudžetinės įstaigos, sveikatos priežiūros įstaigos, bendruomenės, nevyriausybinės organizacijos planuoja vykdyti 62 projektus 4,5 mln. Eur vertės. Iš ES struktūrinių fondų planuojama gauti 2,7 mln .eurų, valstybės ir kitų finansavimo šaltinių indėlis –1 mln. eurų, o pati savivaldybė planuoja prisidėti 772 tūkst. eurų.

2020 m. biudžeto projektas parengtas pagal asignavimų valdytojus (sprendimo 4 priedas) ir pagal programas (5 priedas), numatytas Rokiškio rajono savivaldybės 2020–2022 m. strateginiame veiklos plane .

Biudžeto išlaidų pasiskirstymas pagal strateginio veiklos plano programas atsispindi žemiai pateiktoje lentelėje ( lėšos kartu su laisvu lėšų likučiu).

|  |  |  |  |  |  |  |
| --- | --- | --- | --- | --- | --- | --- |
| Programa | 2020 m. planas | 2021 m. planas | Lyginamasis svoris biudžeto apimtyje, proc. | | Nukrypimas 2021 m. lyginant su 2020 m. | |
| 2020 m. | 2021m. | suma,+ - | proc., + - |
| **1**. Savivaldybės funkcijų įgyvendinimas ir valdymas | 5231,605 | 5135,941 | 15,40 | 14,60 | -95,664 | 98,2 |
| **2**. Ugdymo kokybės ir mokymosi aplinkos užtikrinimas | 15410,58 | 16296,71 | 45,00 | 46,40 | 886,134 | 105,8 |
| **3**. Kultūros, sporto bendruomenės ir vaikų ir jaunimo gyvenimo aktyvinimo programa | 3111,424 | 3088,374 | 9,10 | 8,80 | -23,05 | 99,3 |
| **4**. Socialinės paramos ir sveikatos apsaugos paslaugų kokybės gerinimas | 5277,192 | 5983,44 | 15,40 | 17,00 | 706,248 | 113,4 |
| **5**. Rajono infrastruktūros objektų priežiūra, plėtra ir modernizavimas | 3765,737 | 2337,6 | 11,00 | 6,70 | -1428,14 | 62,1 |
| 6. Kaimo plėtra, aplinkos apsauga ir verslo pėtra | 1413,189 | 2278,565 | 4,10 | 6,50 | 865,376 | 161,2 |

Didžiausia dalis biudžeto apimtyje yra Ugdymo kokybės ir mokymosi aplinkos užtikrinimo programai skiriama dalis- 46,4 proc. visų biudžeto išlaidų. Lyginant su praeitais metais padidėja 1,4 punkto dėl darbo užmokesčio padidėjimo pedagogams ir lėšų, numatytų apsaugos ir priešgaisrinės sistemų įrengimui.

Socialinės paramos ir sveikatos paslaugų kokybės gerinimo programų dalis bendroje biudžeto apimtyje 2021 metais sudaro 17 proc., tai 1,6 punkto daugiau, nei 2020 metais. Padidėjimą lėmė iš valstybės perduota įstaiga- Obelių socialinių paslaugų namai, bei darbo užmokesčio padidėjimas socialiniams darbuotojams.

Trečia pagal dydį finansuojama programa- Savivaldybės funkcijų įgyvendinimas ir valdymas. Jai skiriama 14,6 proc. visų biudžeto išlaidų. Lyginant su praeitais metais mažiau 0,8 punkto. Sumažėjimą įtakojo 2020 metais skirti asignavimai turtui įsigyti seniūnijų automobiliams ir gaisriniams automobiliams Priešgaisrinei tarnybai. Šiemet šios lėšos nenumatomos.

Kultūros, sporto bendruomenės ir vaikų ir jaunimo gyvenimo aktyvinimo programai 2021 metais skiriama 8,8 proc. visų biudžeto išlaidų. Lyginant su 2020 metais sumažėjimą 0,3 punkto lėmė kultūros įstaigų planuojamos mažesnės pajamos už teikiamas paslaugas dėl COVID 19 pasekmių.

Rajono infrastruktūros objektų priežiūros plėtros ir modernizavimo programai skiriamos lėšos sudaro 6,7 proc. visų biudžeto išlaidų. Lyginant su 2020 metais sumažėjimas gana ženklus- 4,3 punkto. Tačiau iki šiol nėra patvirtintos valstybės lėšos Kelių priežiūros ir plėtros programai. 2020 metais tvirtindami biudžetą šias lėšas jau turėjome. Metų eigoje šiai programai lėšos bus patikslintos.

Kaimo plėtros, aplinkos apsaugos ir verslo plėtros programai skiriamos lėšos sudaro 6,5 proc. visų biudžeto lėšų. Lyginant su 2020 metais –tai didžiausias augimas iš visų programų- 2,4 punkto. Tai lėmė valstybės biudžeto (VIP) skiriama ženkli suma melioracijos įrenginiams rekonstruoti-737 tūkst.eur.

**Galimos pasekmės, priėmus siūlomą tarybos sprendimo projektą:**

**neigiamos –** neigiamų pasekmių nenumatoma;

**teigiamos –** bus vykdomas įstaigų ir priemonių finansavimas.

**Sprendimo nauda rajono gyventojams.** Savivaldybės biudžeto patvirtinimas **–** vienas svarbiausių savivaldybės tarybos šių metų klausimų. Tai liečia ne tik apie 2000 biudžetinių įstaigų darbuotojų, bet aktualu ir visiems savivaldybės gyventojams. 2021 metų biudžeto projektas subalansuotas, užtikrinami asignavimai darbo užmokesčiui bei kitoms išlaidoms. 2021 metais pirmą kartą savivaldybės biudžete yra numatyti asignavimai dalyvaujamajam biudžetui. Dalyvaujamasis biudžetas – tai būdas, kaip galima kartu su gyventojais spręsti dėl viešųjų lėšų panaudojimo, kuomet gyventojai patys siūlo idėjas  ir [balsuodami](https://lt.wikipedia.org/wiki/Balsavimas) renka labiausiai patikusias. Gyventojai patys nuspręs, ko reikia jų miestui ar gyvenvietei.

**Finansavimo šaltiniai ir lėšų poreikis**: valstybės, savivaldybės biudžeto, įstaigų pajamos, laisvas lėšų likutis,skolintos lėšos.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

Antikorupcinis vertinimas. Atliktas sprendimo projekto antikorupcinis vertinimas. Pažyma pridedama.

Finansų skyriaus vedėja Reda Dūdienė